b'\n_START_ARTICLE_\nMonografska publikacija\n_START_PARAGRAPH_\nMonografska publikacija (monografija) ali knjiga je publikacija, ki izide v enem ali ve\xc4\x8d zvezkih oziroma z vnaprej dolo\xc4\x8denim \xc5\xa1tevilom fizi\xc4\x8dno lo\xc4\x8denih zvezkov. Poleg skupnega naslova obstaja tudi neka oznaka zaporedja (\xc5\xa1tevil\xc4\x8dna ali druga\xc4\x8dna), lahko pa tudi naslov posameznega zvezka. Pri katalogizaciji takih publikacij se lahko ob upo\xc5\xa1tevanju mo\xc5\xbenosti v ISBD-jih odlo\xc4\x8dimo za razli\xc4\x8dne na\xc4\x8dine opisa in pri tem izdelamo en sam zapis ali pa ve\xc4\x8d razli\xc4\x8dnih zapisov.\n_START_SECTION_\nVrste publikacij\n_START_PARAGRAPH_\nPoznamo ve\xc4\x8d razli\xc4\x8dnih vrst monografskih publikacij. Lo\xc4\x8dimo jih glede na vsebino in na nosilca podatkov.\n_START_SECTION_\nLeposlovne publikacije\n_START_PARAGRAPH_\nMed leposlovne publikacije \xc5\xa1tejemo drame, romane,pravljice, poezije, antologije, potopise...\n_START_SECTION_\nStrokovne publikacije\n_START_PARAGRAPH_\nMed strokovne publikacije \xc5\xa1tejemo slovarje, enciklopedije, strokovne knjige, priro\xc4\x8dnike, u\xc4\x8dbenike, leksikone, bibliografije...\n_START_SECTION_\nPapir kot nosilec podatkov\n_START_PARAGRAPH_\nMonografske publikacije so sprva obstajale na papirju in njegovih predhodnikih (papirus, pergament).\n_START_SECTION_\nElektronski nosilec podatkov\n_START_PARAGRAPH_\nRazvoj elektronskih publikacij se je za\xc4\x8del v 20.stol. Vedno ve\xc4\x8d publikacij lahko najdemo na spletnih brskalnikih, veliko podjetij pa \xc5\xbee ponuja posebne tehnolo\xc5\xa1ke naprave za branje t. i. bralniki.\n_START_SECTION_\nOpremljenost publikacij\n_START_PARAGRAPH_\nObi\xc4\x8dajno so monografske publikacije opremljene z mednarodno standardno knji\xc5\xbeno \xc5\xa1tevilko  ISBN. Po navadi jih v knji\xc5\xbeni\xc4\x8dni katalog zapi\xc5\xa1emo z enim bibliografskim zapisom.'